**Univerza v Ljubljani in Karierni centri UL na sejmu Informativa 2020**

**Univerza v Ljubljani** bo v **petek in soboto, 24. in 25. januarja 2020**, sodelovala na **Informativi**, sejmu izobraževanja in poklicev, na Gospodarskem razstavišču v Ljubljani.

V **univerzitetnem mestu** Univerze v Ljubljani bodo bodoči študenti na enem mestu izvedeli vse o družboslovnih, naravoslovnih, humanističnih in tehničnih študijskih programih ter obštudijskih dejavnostih, saj bodo tam tako študenti kot zaposleni posameznih fakultet/akademij Univerze v Ljubljani.Pestrost študijev na Univerzi v Ljubljani boste lahko spoznali tudi skozi domiselne in interaktivne predstavitve.

V veliki predavalnici (takoj levo ob vstopu skozi glavni vhod razstavišča) bo potekal poseben **program predavanj, delavnic in predstavitev** za lažjo in bolj premišljeno izbiro študija. Dijaki se lahko udeležijo predstavitev o vpisnem postopku z namenom preprečevanja napak pri vpisu na študij, delavnic, kako naj izberejo študij, zakaj moramo dobro poznati same sebe, kako z ustvarjalnim razmišljanjem do odločitve za študij ter predavanja o poklicih prihodnosti.

Odlična priložnost za dijake - bodoče študente so tudi **individualna svetovanja**, ki bodo potekala v veliki predavalnici, kjer se bodo lahko dijaki pogovorili s kariernim svetovalcem glede  dilem in vprašanj, povezanih z izbiro študija.

Vabljeni k obisku!

Program v veliki predavalnici je dostopen na spletni strani: <https://www.kc.uni-lj.si/dogodki/univerza-v-ljubljani-na-informativi-2020.html>,

o dogajanju Univerze v Ljubljani na Informativi lahko spremljate tudi na Facebook dogodku [https://www.facebook.com/events/1022740334754382/.](https://www.facebook.com/events/308556776433380/)

Na Instagramu vsak ponedeljek delimo nasvete dijakom za lažjo izbiro študija: <https://www.instagram.com/kariernicentriul/>,

v »highlightu« pa zbiramo tudi nasvete študentov o izbiri študija.

#ulnainformativi

Sabina Mikuletič Zalaznik, univ. dipl. soc. *Karierna svetovalka / Career Advisor*

Karierni centri Univerze v Ljubljani / University of Ljubljana Career Centers  
Kongresni trg 12, SI-1000 Ljubljana, Slovenija / Slovenia

T.: +386 1 2418 698

*Naložbo sofinancirata Republika Slovenija in Evropska unija iz Evropskega socialnega sklada.*